Aika 28.2.2012 klo 13 -16

Paikka Turun kaupunginkirjasto, Kokoustila 1

Jäsenet Näätsaari Inkeri, puh.joht. Turun kaupunginkirjasto

Koskinen Kaarina, siht. Turun kaupunginkirjasto

Hyövelä Pirjo Taivassalon kunnankirjasto

Hämäläinen Leena Maskun kunnankirjasto

Ikala-Suomalainen Sirpa Vehmaan kunnankirjasto

Inkinen Päivi Sauvon kirjasto

Kettula Päivi Liedon kunnankirjasto

Kraappa Armi-Tuulikki Pyhärannan kunnankirjasto

Kulmala Viktoria Mynämäen kunnankirjasto

Kuronen Milla Kustavin kunnankirjasto

Kähärä Pirkko Uudenkaupungin kaupunginkirjasto

Mutka Marja-Liisa Laitilan kaupunginkirjasto

Sainio Kaarina Nousiaisten kunnankirjasto

Salo Tiina Raision kaupunginkirjasto

Söderblom Maija Kaarinan kaupunginkirjasto

Tuomi Tarja Naantalin kaupunginkirjasto

Tuominen Hannele Paimion kaupunginkirjasto

Ylitalo Jan-Erik Ruskon kunnankirjasto

Asiantuntijat Laine Aija Turun kaupunginkirjasto (asia 17)

Maunu Ulla-Maija Turun kaupunginkirjasto

Viitanen Anna Turun kaupunginkirjasto (asia 5)

Poissa

Asiat

**A. PÄÄTÖSASIAT**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

 Päätös Puheenjohtaja avasi kokouksen ja totesi sen päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen pöytäkirja.

Päätös Edellisen kokouksen pöytäkirja hyväksyttiin.

1. Vaski-kirjastojen käyttösäännöt

Lähtökohtana Vaski-yhteistyössä ovat yhteisen tietojärjestelmän lisäksi yhteisesti hyväksytyt käyttösäännöt. Nyt voimassa olevat käyttösäännöt ovat ns. vanhan Vaskin hyväksymät, ja ne valmisteltiin silloisten Vaski-kirjastojen ja seutukirjastoselvitykseen osallistuneiden kirjastojen yhteistyönä. Käyttösääntöjen taustana ovat Varsinais-Suomen kirjasto -projektissa laaditut yhteiset toimintaperiaatteet.

Aikaisemmin on todettu, että järjestelmänvaihdon yhteydessä käyttösääntöihin tehdään vain järjestelmänvaihdon ja Vaskin laajennuksen edellyttämät päivitykset. Muilta osin noudatetaan toistaiseksi ns. vanhassa Vaskissa voimassa olevia käyttösääntöjä.

Käyttösäännöt on nyt syytä päivittää lisäämällä niihin uusien Vaski-kirjastojen tiedot. Samalla vanhoista säännöistä poistetaan palautusten maksullisuus, mistä Vaski-johtoryhmä teki päätöksen viime vuoden puolella. Myös Kulttuurikorttia ja perintää koskevat kohdat on päivitetty oheiseen ehdotukseen.

Käyttösääntöjen liitteenä on Vaski-kirjastojen maksut ja korvaukset -liite, joka on myös syytä päivittää tehtyjen päätösten mukaiseksi. Liitteenä olevat ehdotukset käyttösäännöiksi ja sen maksuliitteeksi on käsitelty Vaski-työvaliokunnan kokouksessa 27.2.2012.

Liite Vaski-kirjastojen käyttösäännöt 1.5.2012 alkaen

 Vaski-kirjastojen maksut ja korvaukset 1.5.2012 alkaen

Ehdotus Hyväksytään käyttösäännöt ja käyttösääntöihin liittyvä maksuliite liitteiden mukaan.

Päätös Ehdotus hyväksyttiin.

1. Valtuutus lakisääteisiin ja muihin pakottaviin hankintoihin

Toisinaan tulee eteen kirjastojärjestelmään liittyviä pakottavia ja/tai lakisääteisiä hankintoja, jotka tulee tilata kaikille Vaski-kirjastoille.

Axiellilta on tilattu korjausajo elokuvien uusien ikärajojen aiheuttamien järjestelmämuutosten tekemiseen. Elokuvien ikärajat muuttuivat vuoden vaihteessa. Ajo on tehty helmikuussa ja se on maksanut 1000 e. Tietueisiin (kenttään 044c) muutetaan uudet ikärajat. Nykyiset k11 ja k13 🡪 k12 sekä k15 🡪 k16.

Ehdotus Valtuutetaan Turun kaupungin kirjasto tekemään edellä mainitut vähäiset hankinnat (enintään noin 2000 €) koko Vaskin puolesta. Hankinnasta tiedotetaan kaikille Vaski-kirjastojen johtajille ja kustannukset jaetaan Vaski-laskun yhteydessä kaikkien Vaski-kirjastojen kesken kuntien asukaslukujen mukaisessa suhteessa.

Lisäksi päätetään jyvittää jo tehdystä korjausajosta aiheutuneet kustannukset.

Päätös Ehdotus hyväksyttiin.

1. Lehtien konvertointi Aurorassa

Lehtien konvertointi ei ole esikonversioissa onnistunut. Aurorassa lehtien käsittely perustuu erilaiselle logiikalle kuin Pallaksessa ja Origossa. Ongelmia aiheuttaa lisäksi aikaisemmista Vaski-konversioista johtuva Pallas-tietokannassa oleva lehtien tuplatietuemäärä. Origo-kirjastoista on esikonversioissa siirtynyt Auroraan vain suuri määrä tyhjiä tietueita, Pallas-kirjastoista lehdet ovat konvertoituneet vasta vuodesta 2009 lähtien Auroran vaatimalla logiikalla.

On päätettävä, miten lehdet konvertoidaan. Seuraavat vaihtoehdot ovat mahdollisia:

1. **Konvertoidaan vain nykyisen Vaskin lehtiemotietueet**

Tämä tarkoittaa sitä että

* Konversion jälkeen tietokannassa ovat vain v. 2009 ja sen jälkeen ilmestyneet nykyisten Pallas-kirjastojen lehdet. Tätä vanhemmat numerot ja kaikki Origo-kirjastojen lehtiniteet on lisättävä tietokantaan konversion jälkeen.
* Tietokannasta ei siis heti konversion jälkeen näe mitä lehtiä kirjastoissa on.
* Suurta osaa lehdistä ei myöskään pysty lainaamaan ennen kuin ne on lisätty tietokantaan.
* Myöskään lainassa olevia lehtiä, jotka ovat muualla kuin emotietueessa, ei saada konvertoitua. Eli vuotta 2009 vanhemmat, lainassa olevat lehdet, häviävät asiakkaan lainatiedoista.
1. **Yritetään konvertoida kaikki lehdet**

Tämä tarkoittaa sitä että

* Lopputulos on esikonversioissa nähty: lehtien tiedonhaku on hyvin vaikeaa, lehtiä ei ehkä kannata näyttää asiakasliittymässä ollenkaan, koska saadut hakutulokset ovat liian sekavia
* Lehtien lainaus onnistuu konversion jälkeen
* Konversion jälkeen on siirrettävä väärissä tietueissa / väärällä logiikalla tietokannassa olevat lehtiniteet oikeisiin emotietueisiin, lisäksi on poistettava turhat tietueet (tämä vaatii enemmän työtä kuin pelkkä niteiden lisääminen tietokantaan).
* Origojen niteiden konversio ei tässäkään vaihtoehdossa luultavasti onnistu lainkaan

Ehdotus Päätetään, kumpi ehdotetuista toimintatavoista valitaan.

Päätös Toimitaan vaihtoehdon 1 mukaan.

1. Maksut ja niiden kertyminen järjestelmänvaihdon aikana

Vaski-kirjastoissa on käytössä pidennetyt laina-ajat siten, että Vaskiin liittyvissä Origo-kirjastoissa eräpäiviä ei ole 28.3.–7.5. välisenä aikana ja nykyisessä Vaskissa 12.4.–7.5. välisenä aikana. Kaikki kirjastot ovat suljettuina 25.4.–1.5. välisen ajan. Kirjastot avataan asiakkaille 2.5.

Osa kirjastoista ottaa sulkemisaikana vastaan palautuksia, jotka palautetaan sen jälkeen, kun järjestelmä on hyväksytty (25.4.-).

Ilman erityistoimenpiteitä ennen pidennettyjä laina-aikoja palauttamatta jääneet lainat keräävät maksuja koko siltä ajalta, jolloin järjestelmä on poissa käytöstä.

Ne kirjastot, jotka eivät ota vastaan palautuksia järjestelmänvaihdon aikana, ovat samassa tilanteessa 2.5., jolloin normaalisti järjestelmää käytettäessä maksut kertyvät koko järjestelmänvaihdon ajalta.

Ehdotus Sallitaan maksuton palautus ajalla 28.3.–7.5. (Origo-kirjastot) ja 12.4.–7.5. (Nykyinen Vaski eli Pallas-kirjastot). Pääkäyttäjät ohjeistavat, miten toimitaan maksujen suhteen, kun järjestelmä otetaan käyttöön. Eli myöhästymismaksut eivät kartu edellä mainituilta ajanjaksoilta.

Päätös Päätettiin, että myöhästymismaksuja ei kerry sinä aikana, kun järjestelmä on poissa käytöstä: Origo-kirjastoissa 28.3.-7.5. ja Pallas-kirjastoissa 12.4.-7.5.

1. Arenan käyttöehdot

Vaski-verkkokirjastossa on käytössä Axiellin laatimat käyttöehdot. Näitä ollaan uusimassa siirryttäessä Arenan 2.5.-versioon, jolla myös Vaski menee tuotantoon.

Ehdotus Tutustutaan Arenan käyttöehtoihin niiden tullessa voimaan ja hyväksytään ne.

Päätös Ehdotus hyväksyttiin.

1. Yhteisesti kilpailutettavat hankinnat

Kirjastojärjestelmäyhteistyötä koskevassa sopimuksessa on sovittu, että kirjastojärjestelmän ohjelmistojen käytöstä ja luettelointitietojen käytöstä kukin kirjasto solmii sopimuksen Vaski-johtoryhmän valitsemien palveluntarjoajien kanssa.

Tämän lisäksi Vaski-kirjastot ovat yhdessä kilpailuttaneet aineistohankinnat ja kuljetukset. Yhteisiin kilpailutuksiin on toivottu lisää mm. kuljetuslaatikoita ja kuljetuspusseja.

Kaarina Koskinen on koonnut listan Turun kaupunginkirjaston/Turun kaupungin kilpailutuksista ja niiden käytännöistä.

Ehdotus Päätetään, että Vaski-tasolla kilpailutetaan seuraavat tuotteet:

* järjestelmä sekä siihen liittyvät ohjelmistot ja käyttöpalvelut
* rfid-tunnisteet soveltuvin osin
* luettelointitiedot
* kirjastokortit
* aineistohankinnat (kirjat, lehdet, muut aineistot, sähköiset aineistot)
* kuljetukset
* kuljetuslaatikot ja kuljetuspussit
* tekstiviestit
* yhteiset painatukset ja yhteiset markkinointituotteet

Yhteisiin kilpailutuksiin voidaan lisätä uusia tuotteita järjestelmänvaihdon jälkeen.

Päätös Ehdotus hyväksyttiin.

1. Puhelinuusinta

Käyttösääntöjen mukaan ”lainat voi uusia Vaski-verkkokirjastossa, maksullisessa puhelinuusinnassa, kirjastossa tai kirjastoautossa”. Käytännössä Vaskin maksullinen puhelinuusinta on keskitetty Turun pääkirjastoon, numeroon 0600-02623. Maksu on 0,95 €/min. Puhelin toimii ma-pe 12–18.

Ehdotus Päätetään, että luovutaan maksullisesta puhelinuusinnasta 1.5.2012.alkaen.

Päätös Ehdotus hyväksyttiin.

1. Varausten noutoaika

Varausten noutoajan tulkinnasta on ollut epäselvyyttä. Todetaan, että käyttösääntöjen mukaan varausten noutopäivät 5 + 2 päivää tarkoittavat kalenteripäiviä.

Ehdotus Päätetään, että varausten noutoaika on enintään 7 kalenteripäivää.

Varausten nouto kirjastoautoilla on 9 päivää tai 16 päivää riippuen siitä kulkeeko auto pysäkeillä kerran viikossa vai kerran kahdessa viikossa.

Pitkien sulkemisien ajaksi (syynä esimerkiksi remontti tai kesäaika) suunnitellaan erilaiset käytännöt, joista päätetään kulloinkin erikseen. Poikkeavista aukioloajoista tiedotetaan ekstranetin kautta.

Päätös Ehdotus hyväksyttiin.

1. Origo-kirjastojen tietokannat pois käytöstä porrastetusti

Axiell on ilmoittanut Aurora-edistymisraportissaan, että Origo-kirjastojen järjestelmät poistuvat käytöstä porrastetusti seuraavan aikataulun mukaan:

28.3. Kaarina, Uusikaupunki

30.3. Laitila, Vehmaa

2.4. Pyhäranta, Kustavi

4.4. Paimio, Sauvo

Vaski Pallas poistuu käytöstä 12.4.

Origo-kirjastojen verkkokirjastot poistuvat käytöstä 28.3., jolloin Kaarinan ja Uudenkaupungin tietokannat suljetaan.

Ehdotus Origo-kirjastot päättävät itse, millaisia palveluja tarjoavat niinä päivinä, jolloin verkkokirjasto on poissa käytöstä, mutta periaatteessa lainaus on vielä mahdollista.

Päätös Ehdotus hyväksyttiin.

1. Vaski-tiedote

Järjestelmänvaihdon tiedote nro 2 on suunniteltu lähetettäväksi tiedotusvälineille 12.3. Tiedotteen laatimisesta vastaa Ulla-Maija.

Liite Vaski-kirjastojen toimipaikkalista

Ehdotus Kirjataan Ulla-Maijalle evästykseksi asioita, jotka on syytä kertoa tiedotteessa. Hyväksytään Vaski-esitteeseen tuleva toimipaikkalista.

Päätös Tiedoteteksti työstetään viikolla 10. Tiedotetekstistä pyritään saamaan positiivinen ja aikatauluihin liittyvät tiedot kirjataan erilliseen taulukkoon. Lähetetään taulukko kommentoitavaksi työvaliokunnalle ja Päivi Kettulalle.

 Tiedotteessa tulee olla seuraavat tiedot: kirjastojen aukioloajat, pitkät laina-ajat ja tietoa uudistetusta verkkokirjastosta. Tiedote lähetetään ensin Vaski-johtoryhmälle ja seuraavana päivänä tiedostusvälineille.

 Toimipaikkalistaa ei käsitelty.

1. Koulutusympäristöjen rakentamisen tilaus Axiellilta

Järjestelmäkoulutukset toteutetaan neljällä paikkakunnalla: Turussa (12.-27.4.), Raisiossa (12.-25.4.), Kaarinassa (16.-20.4.) ja Uudessakaupungissa (17.-26.4.). Axiell on antanut tarjouksen koulutusympäristön rakentamisesta á 750 €/toimipaikka plus matkakulut plus väh. 15 € matkaajalta/ tunti.

Vaihtoehtona on koulutusympäristön rakentaminen paikallisin voimin.

Ehdotus Päätetään tilata koulutusympäristöt Axiellilta ja kustannukset maksetaan projektirahoista.

Päätös Ehdotus hyväksyttiin.

1. Käyttöönottoasennusten tilaus Axiellilta

Axiell on luvannut toimittaa suuntaa antavan, alustavan tarjouksen käyttöönottoympäristön rakentamisesta kirjastoihin. Tarjous on nähtävillä kokouksessa. Käyttöönottoympäristön toimivuuden varmistamiseksi olisi hyödyllistä tilata työ Axiellilta erityisesti niiden kuntien osalta, joissa ei ole käytettävissä riittävästi it-tukea ja -osaamista kirjastoympäristöön.

Axiellin tarjous on 400 €/ toimipaikka plus 40 €/työasema, lisäksi tulee matkakustannukset ja matka-ajalta korvaus.

Ehdotus Päätetään kirjastokohtaisesti, rakennetaanko käyttöönottoasennukset paikallisin voimin vai tilataanko työ Axiellilta. Kustannuksista kukin kunta vastaa itse.

Päätös Ehdotus hyväksyttiin. Kirjastot ilmoittavat 9.3. mennessä Ulla-Maijalle, ketkä haluavat palvelua käyttää.

**B. LÄHETEKESKUSTELU**

1. Järjestelmänvaihdon tilannekatsaus

Ulla-Maija Maunu esitti järjestelmänvaihdon tilannekatsauksen.

1. Markkinointiryhmän ajankohtaisia asioita

Päivi Kettula kertoo markkinointiryhmän ajankohtaisia kuulumisia ja esittelee tulevia Vaski-tuotteita.

Päätös Markkinointiryhmä tekee kustannuslaskelman tuotteista seuraavaan kokoukseen.

**C. TIEDOTUSASIAT JA KATSAUKSIA**

1. Sähköiset sisällöt yleisiin kirjastoihin -projekti

Informaatikko Aija Laine työskentelee projektisuunnittelijana Helsingin kaupunginkirjaston ”Sähköiset sisällöt yleisiin kirjastoihin” –projektissa. Aija kertoo projektin ajankohtaiset kuulumiset.

Liite: Sähköiset sisällöt yleisiin kirjastoihin (ppt-esitys)

Ehdotus Merkitään tiedoksi.

Päätös Kuultiin esitys. Projektin tiedotussivut löytyvät osoitteesta: <http://sahkoisetsisallot.kirjastot.fi/>.

1. Messuosallistuminen ja sen suunnittelutyöryhmä

Vaski-kirjastoilla on oma osasto Turun kirjamessuilla 5.-7.10.2012. Tarjouksista on valittu osasto A65, jonka hinta on 3500 € sisältäen erikseen sovittua yhteistyötä (Kirjamessujen näkyvyyttä kirjastoissa, asiakaslippuja Kirjamessuihin). Kustannukset jaetaan asukaslukujen mukaisessa suhteessa.

Kirjamessujen järjestelyihin on perustettu työryhmä, jonka vetäjänä on Päivi Kettula ja muina jäseninä Sirpa Ikala-Suomalainen ja Nina Koskivaara. Työryhmä voi halutessaan ottaa lisäjäseniä.

Päivi Kettula kertoo Kirjamessutyöryhmän ajankohtaiset kuulumiset.

Päätös Päätettiin, että messutyöryhmä tuo ehdotuksen messuosaston toteutuksesta ja kustannuslaskelman seuraavaan kokoukseen. Messutyöryhmään kuuluvat Päivi Kettulan lisäksi Sirpa Ikala-Suomalainen, Nina Koskivaara, Päivi Aalto, Tuula Amberla ja Gunnar Högnäs.

Todettiin, että työryhmien tulee tiedottaa työstään Ulla-Maijalle, joka huolehtii asioiden tuomisesta tarvittaessa johtoryhmään. Jos suunnitelmista aiheutuu kirjastoille kustannuksia, ne on ennen toiminnan käynnistämistä tuotava johtoryhmän hyväksyttäväksi. Jos kustannukset maksetaan projektirahoituksella, ei johtoryhmän päätöstä tarvita.

1. Tiedostusasioita

Käyttösääntöjen painatus

Päivitetyistä Vaskin käyttösäännöistä tilataan uusi painos, käyttöön 2.5. alkaen. Jokainen kirjasto vastaa omista kustannuksistaan, mutta tilaus voidaan hoitaa keskitetysti.

Hyväksyttävä henkilötodistus

Käyttösäännöissä todetaan, että kirjastokortin saa esittämällä kirjaston hyväksymän henkilötodistuksen.

Turun kaupunginkirjastossa ja ilmeisesti myös muissa nykyisissä Vaski-kirjastoissa on hyväksytty aikuisen asiakkaan henkilötodistuksina:

* virallinen henkilötodistus, vaikka se olisi hieman vanhentunut, jos valokuvasta voi tunnistaa henkilön.
* kuvallinen ajokortti, myös vanha pahvinen malli, jos valokuva on tunnistettava eikä ole syytä epäillä ajokortin väärennöstä
* kuvallinen kelakortti
* passi
* kuvallinen opiskelijakortti, jossa on henkilön nimi ja henkilötunnus

Lisäksi on hyväksytty seuraavat poikkeukset:

* + - * Nuorelta, 15 – 18 v on hyväksytty kuvallisen henkilötodistuksen puuttuessa esimerkiksi yhdistelmänä joku jäsenkortti, jossa on henkilön kuva ja nimi sekä kelakortti, jossa on henkilön nimi ja henkilötunnus.
			* Nuoren henkilötodistuksen puuttuessa kelakortti riittää, jos huoltaja on mukana ja hän todistaa henkilöllisyytensä.
			* Vastaanottokeskuksen asukkaalta on hyväksytty ns. asukaskortti, jossa on henkilön valokuva, nimi ja syntymäaika. Turun kaupunginkirjaston Uutistorilla kannettavan tietokoneen lainauksessa ei riitä vastaanottokeskuksen asukaskortti, vaan siellä vaaditaan passi tai henkilötodistus.

Muuta

Uusia toimintamalleja ja sovelluksia ei oteta käyttöön ennen järjestelmän käyttöönottoa eikä sen yhteydessä. Tämä tarkoittaa, että toimitaan nykyisten yhteisten käyttösääntöjen mukaisesti. Kehittämisehdotuksiin palataan käyttöönoton jälkeen.

Tulossa olevia koulutuksia/ tapahtumia

* + 1.3. Vaski-päivä
* 16.3.Tarintatornado-lasten ja nuorten aineistoseminaari, Raision kaupunginkirjasto, Martinsali
* 16.3. OpenZone-päätösseminaari. Lisätietoa kokouksessa.

Lisätietoa koulutuksista ekstranetin [Koulutuskalenterista](http://vsmaakuntakirjasto.wordpress.com/koulutuskalenteri/).

Päätös Merkittiin tiedotusasiat tiedoksi. Käyttösäännöt painatetaan projektin rahoilla.

**D. MUUT ASIAT**

1. Kirjastokorttien tilaaminen

Keskusteltiin kirjastokorttien tilaamisesta. Ulla-Maija selvittää asiaa. Toistaiseksi jokainen kirjasto tilaa vielä itse omat korttinsa. Ulla-Maija lähettää yhteystiedot, mistä kortit voi tilata.

**E. KOKOUKSEN PÄÄTTÄMINEN**

1. Seuraava kokous

28.3. klo 9-12, Turun pääkirjasto, Kokoustila 1 (Café Siriuksen yläkerta).

Toukokuulle on aiemmin sovittu kokous 15.5. Tämä kokous perutetaan ja kokouksen ajankohdasta järjestetään Doodle-äänestys.

1. Kokouksen päättäminen

Puheenjohtaja päätti kokouksen 16.03.

Allekirjoitukset

Turussa …/…. 2012

Inkeri Näätsaari Kaarina Koskinen

puheenjohtaja sihteeri